 

**בבית הדין הצבאי המחוזי**

**במחוז שיפוטי צפון**

בפני ההרכב: סא"ל חיים בלילטי - אב"ד

רס"ן בר דמרי - שופט

סרן פול לויס - שופט

**בעניין: התובע הצבאי (ע"י ב"כ, סרן עמית בן שלום)**

**נגד**

**הנאשם: ב/XXX רב"ט מ' ח' (ע"י ב"כ, סרן רואי מלינגר)**

**הכרעת-דין**

על פי הודאתו, מורשע הנאשם בעבירה של שימוש בלתי חוקי בנשק לפי סעיף 85 סיפא לחוק השיפוט הצבאי התשט"ו- 1955, בהתאם לכתב האישום ולפרטים הנוספים.

**ניתנה היום, י"ח באייר התשפ"ג, 09.05.2023, והודעה בפומבי ובמעמד הצדדים.**

**\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_**

**שופט אב"ד שופט**

 

**בבית הדין הצבאי המחוזי**

**במחוז שיפוטי צפון**

בפני ההרכב: סא"ל ענת שחר וינברג - אב"ד

רס"ן ולדימיר יהונתן וולוב - שופט

**רס"ן יואב אוחנה - שופט**

**בעניין: התובע הצבאי (ע"י ב"כ,** **סרן עמית בן שלום)**

**נגד**

**הנאשם: ב/XXX רב"ט מ' ח' (ע"י ב"כ, סרן רואי מלינגר)**

**גזר-דין**

הנאשם הורשע על פי הודאתו בעבירה של שימוש בלתי חוקי בנשק, לפי סעיף 85 לכתב האישום. על פי המפורט בכתב האישום, בחודש מרץ 2020, בהיותו של הנאשם חיל בצה"ל ביער הסמוך למקום מגוריו בXXX, השתמש הנאשם בנשק ללא סמכות וללא נקיטת אמצעי זהירות נאותים. בפרט, מפורט בכתב האישום כי הנאשם ביחד עם חייל נוסף, לקחו ברוס המלא בכדורים ללא קליע והוציאו מהבסיס ברכבו של הנאשם. במהלך נסיעתם החליטו השניים לעשות שימוש בנשק אותו נשא חברו מכוח תפקידו. השניים הגיעו אל היער אשר אינו מיושב, הנאשם קיבל לידיו את הנשק של חברו, כיוונו אל עבר מטרה מאולתרת וירה חמישה כדורים כאשר נצרת הנשק הייתה במצב "בודדת", לאחר מכן ירה מספר כדורים כאשר נצרת הנשק במצב של "אוטומט" ובהמשך ירה כדורים באוויר ואף ירה באותו היום מספר כדורים ללא קליע בעודו יושב במכונית.

הנאשם התגייס לצה"ל בחודש אוקטובר 2019 ושירת כנהג משא. הנאשם השתחרר משירות ביום 12 באוקטובר 2021 על רקע התאמת פרופיל רפואי. החקירה בתיק נשוא כתב האישום, נפתחה בעקבות חשד שהתעורר בעניינו של הנאשם במסגרת חקירה אחרת.

הצדדים נימקו את הסדר הטיעון אליו הגיעו במשך השירות התקין של הנאשם - כשנתיים, בחלוף הזמן ממועד ביצוע העבירה, בשים לב לכך שחלף פרק זמן של למעלה משנה ומחצה ממועד הגשת כתב אישום ועד לאיתורו של הנאשם, וכן הפנו למפורט בחוות הדעת הברה"נית, אשר הובילה לפיטוריו של הנאשם מהשירות. כן צוין כי הנאשם השתלב בהצלחה במערכת האזרחית.

אין צורך להכביר מילים על השימוש בנשק שלא כדין, והגם שלכאורה דובר היה בירי במקום שאינו מיושב ובכדורים חסרי קליע, לעולם שימוש בנשק טומן בחובו סיכון פוטנציאלי לחיי אדם, סיכון שלמרבה הצער, לא אחת מתממש ונושא קורבנות.

בבואנו לשקול את הסדר הטיעון בחנו את כלל הנימוקים שהציגו הצדדים, בראי הסיכון הפוטנציאלי ומצאנו בסוף של יום לכבד את הסדר הטיעון.

**על הנאשם נגזרים, אפוא, העונשים הבאים:**

1. **ארבעה עשר (14) ימי מאסר לריצוי בדרך של עבודה צבאית. הנאשם יחל בריצוי עונשו, מחר בתאריך 14.06.23. הנאשם יתייצב עד השעה 09:00 בXXX צומת XXX.**
2. **עונש מאסר מותנה בן שלושה (3) חודשים למשך שנתיים (2), לבל יעבור הנאשם עבירות בנשק, לפי הוראות חוק השיפוט הצבאי וחוק העונשין.**
3. **קנס בסך אלף (1,000) ₪ אשר ישולם על ידי הנאשם באמצעות כרטיס אשראי בתשלום אחד (1). הנאשם יוכל לבצע את התשלום עד ליום 01.07.2023.**
4. **הורדה לדרגת טוראי.**

**העתק מגזר הדין יועבר לרמ"ד שיקום.**

**זכות ערעור כחוק.**

**ניתן היום, כ"ד בסיוון התשפ"ג, 13.06.2023, והודע בפומבי ובמעמד הצדדים.**

\_\_\_\_\_\_\_\_\_\_\_­\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_

שופט אב"ד שופט

**העתק נכון מהמקור  
  
ק' בית הדין**

**נערך על ידי: א.ל**

**בתאריך 25.06.2023**

**חתימת המגיה: סגן שיר בן- ארמון**